Budos pilis
48°09′š. pl. 21°21′r. ilg.﻿ / ﻿48.15°š. pl. 21.35°r. ilg.﻿ / 48.15; 21.35 Budos pilis (veng. Budavári Palota) – istorinė pilis ir Vengrijos karalių rūmų kompleksas Budapešte. Pirmoji pilis šioje vietoje pastatyta 1265 m., tačiau dabartinė baroko stiliaus pilis buvo statoma nuo 1749 iki 1769 m. Šiuo metu šioje pilyje įsikūrusi Vengrijos nacionalinė galerija ir Budapešto istorijos muziejus. 1987 m. Budos pilis kartu su Dunojaus pakrantėmis ir Andrašio prospektu įtraukta į UNESCO pasaulio paveldo sąrašą. Šalies pašto ženklai su Budos pilies vaizdais buvo išleisti tris kartus – 1926, 1967 ir 1986 m. Pirmoji karališkoji pilis šioje vietoje buvo pastatyta 1265 m. karaliaus Belos IV. Seniausia išlikusi dabartinės pilies dalis buvo statoma XIV a. Zigmantas Liuksemburgietis savo valdymo laikais išplėtė pilį ir pastatė aplink ją įtvirtinimus. II pasaulinio karo metu originali barokinė pilis buvo susprogdinta, o vėliau perstatyta paprastesniu stiliumi.